གཅོད་ཀྱི་གདམས་པ་འདི་ཕ་དམ་པ་སངས་རྒྱས་བོད་དུ་སྔ་ཕྱིར་ལན་ལྔ་བྱོན་པར་གྲགས་པ་ལས་ལན་གསུམ་པ་བྱོན་པའི་དུས་སུ་གཙང་དུ་སྐྱོ་སྟོན་བསོད་ནམས་བླ་མ་དང་།ཡར་རླུང་སེར་པོས་རང་གི་ཉེ་གནས་སྨྱོན་པ་སེ་རོང་དང་དེས་རྩེ་སྟོན་སུམ་སྟོན་གཉིས་ལ་གདམས་ངག་གནང་།རྩེ་སྟོན་གྱིས་གཉན་སྟོན་ལ་གནང་།སུམ་སྟོན་གྱིས་སྐལ་ལྡན་སྲས་མོ་དང་།གཙང་སྟོན་དེས་གཉན་སྟོན་སོགས་ལ་གཅོད་ཀྱི་གདམས་པ་གནང་བ་དེ་དག་ལ་ཕོ་གཅོད་ཅེས་གྲགས།སྐྱོ་སྟོན་བསོད་ནམས་བླ་མས་མ་གཅིག་ལབ་སྒྲོན་ལ་གཅོད་ཀྱི་གདམས་པ་གནང་།དེ་ནས་བརྒྱུད་པ་ལ་མོ་གཅོད་ཅེས་གྲགས།